# data[].attributes.headline
สรุปการประกาศใช้พ.ร.บ.ธรรมนูญการปกครองแผ่นดินสยามชั่วคราว พ.ศ.2475

# data[].attributes.subject
สรุปการประกาศใช้พ.ร.บ.ธรรมนูญการปกครองแผ่นดินสยามชั่วคราว พ.ศ.2475

# data[].attributes.body
27 มิถุนายน พ.ศ. 2475 คณะราษฎรประกาศใช้รัฐธรรมนูญปกครองแผ่นดินสยามชั่วคราวพุทธศักราช 2475 โดยคณะราษฎร ได้ทำการเปลี่ยนแปลงการปกครองจากระบอบสมบูรณาญาสิทธิราชย์ มาเป็นระบอบประชาธิปไตย อันมีพระมหากษัตริย์ทรงเป็นประมุขพระราชบัญญัติธรรมนูญฉบับนี้เป็นรัฐธรรมนูญฉบับแรกในประวัติศาสตร์ไทย ร่างขึ้นโดยแกนนำสำคัญภายในคณะราษฎร โดยในวันที่ 26 มิถุนายน พ.ศ. 2475 พระบาทสมเด็จพระปกเกล้าเจ้าอยู่หัวเสด็จฯ กลับพระนคร และในวันเดียวกันนั้นก็โปรดเกล้าฯ ให้คณะราษฎรเข้าเฝ้าฯ และทรงลงพระปรมาภิไธยในพระราชกำหนดนิรโทษกรรมให้แก่บรรดาสมาชิกคณะราษฎร นอกจากนี้คณะราษฎรยังถวายร่างพระราชบัญญัติธรรมนูญการปกครองแผ่นดินสยามด้วย แต่พระองค์ทรงขอตรวจร่างพระราชบัญญัติฉบับดังกล่าวก่อน ซึ่งพระองค์ก็ทรงลงพระปรมาภิไธยในวันรุ่งขึ้น โดยทรงพระอักษรกำกับต่อท้ายชื่อพระราชบัญญัตินั้นว่า “ชั่วคราว” สืบเนื่องมาจากพระองค์ทรงเห็นว่าหลักการประชาธิปไตยของผู้ก่อการฯ ไม่พ้องกันกับพระประสงค์ของพระองค์ แต่พระองค์ก็ทรงลงพระปรมาภิไธยเพราะเหตุการณ์ฉุกเฉินในขณะนั้น สาเหตุการสิ้นสุดการใช้รัฐธรรมนูญอันเนื่องมาจากมีการประกาศใช้รัฐธรรมนูญแห่งราชอาณาจักรสยาม พ.ศ. 2475 ซึ่งเป็นรัฐธรรมนูญฉบับถาวรแทน เมื่อวันที่ 10 ธันวาคม พ.ศ. 2475

# data[].attributes.headline
หมุด คณะราษฏ์"...ณ ที่นี้ 24 มิถุนายน 2475 เวลาย่ำรุ่ง คณะราษฎร ได้ก่อกำเนิดรัฐธรรมนูญ เพื่อความเจริญของชาติ"

# data[].attributes.subject
หมุด คณะราษฏ์"...ณ ที่นี้ 24 มิถุนายน 2475 เวลาย่ำรุ่ง คณะราษฎร ได้ก่อกำเนิดรัฐธรรมนูญ เพื่อความเจริญของชาติ"

# data[].attributes.headline
รัชกาลที่ 7 ลงนาม ในรัฐธรรมนูญ

# data[].attributes.subject
รัชกาลที่ 7 ลงนาม ในรัฐธรรมนูญ

# data[].attributes.headline
ยานเกราะ หน้าพระที่นั่งอนันตสมาคม

# data[].attributes.subject
ยานเกราะ หน้าพระที่นั่งอนันตสมาคม

# data[].attributes.body
หนังสือพิมพ์ สยามราษฏ์พาดหัวข่าว "ให้กษัตริย์สยามอยู่ใต้กฏหมาย"

# data[].attributes.body
เป็นวันที่รัชกาลที่ 7 ตัดสินใจลงนามในรัฐธรรมนูญฉบับแรกของไทย ถึงจะเป็นเพียงฉบับชั่วคราว  เพื่อให้คณะราษฎรประกาศใช้รัฐธรรมนูญปกครองแผ่นดินสยาม(ชั่วคราว) พ.ศ.2475 วันนี้เป็นวันที่ทำให้เกิดการเปลี่ยนแปลงระบอบการปกครองอย่างแท้จริง จากระบอบสมบูรณาญาสิทธิราชย์เป็นระบอบประชาธิปไตยอันมีพระมหากษัตริย์ทรงเป็นประมุข ซึ่งในขณะที่เกิดการปฏิวัตินั้น พระบาทสมเด็จพระปกเกล้าเจ้าอยู่หัว ทรงประทับ ณ พระตำหนักวังไกลกังวล อำเภอหัวหิน จังหวัดประจวบคีรีขันธ์ นายปรีดี พนมยงค์ ผู้นำคณะราษฎรได้ขอเข้าเฝ้าฯ พระบาทสมเด็จพระปกเกล้าฯ เพื่อขอให้พระองค์ทรงลงพระนามในเอกสาร 2 ฉบับด้วยกัน คือ

1. พระบรมราชโองการอภัยโทษต่อคนที่เข้าร่วมการปฏิวัติ ซึ่งพระองค์ทรงลงพระนามทันที

2. ให้พระบาทสมเด็จพระปกเกล้าฯลงนามในรัฐธรรมนูญที่คณะราษฎร์ได้เตรียมไว้

โดยเนื้อหาของประกาศคณะราษฎรนั้นมีเจตนารมณ์ที่เปลี่ยนแปลงการปกครองเพื่อให้ประเทศนี้เป็นของ “ประชาชน” อย่างแท้จริง และถ้าหากประกาศใช้รัฐธรรมนูญฉบับสมบูรณ์ออกไปแล้วก็หมายถึงว่าอำนาจทั้งหมดต้องตกเป็นของคณะราษ พระองค์เกรงว่าคณะราษฎรอาจจะนำอำนาจที่พระองค์ได้สละเพื่อให้บ้านเมือง และประชาชนทุกคนได้มีชีวิตที่ดีขึ้นกว่าที่เป็นอยู่นั้น ไปใช้ในทางที่มิชอบ ดังที่พระองค์เคยตรัสกับผู้นำคณะราษฎรไว้ว่า “ข้าพเจ้ามีความเต็มใจที่จะสละอำนาจอันเป็นของข้าพเจ้าอยู่แต่เดิมให้แก่ราษฎร์โดยทั่วไปแต่ข้าพเจ้าไม่ยินยอมยกอำนาจทั้งหลายของข้าพเจ้าให้แก่ผู้ใด คณะใดโดยเฉพาะเพื่อใช้อำนาจโดยสิทธิขาดและไม่ฟังเสียงอันแท้จริงของประชาราษฎร"(เป็นข้อความเพียงบางส่วนเท่านั้น) ดังนั้นพระบาทสมเด็จพระปกเกล้าฯ จึงมีพระประสงค์ที่จะแก้ไขให้เป็นเป็นรัฐธรรมนูญฉบับชั่วคราวแทน เนื่องจากเนื้อหาบางส่วนยากที่ยอมรับได้และควรแก้ไข พระองค์จึงทรงเขียนข้อความเล็ก ๆว่า “ชั่วคราว” ก่อนจะทรงลงพระนาม เป็นอันสิ้นสุดขั้นตอน เพื่อรอเวลาให้ได้มีการทำปรับปรุงและแก้ไขเนื้อหาในบางข้อให้มีความเหมาะสม และเป็นที่ยอมรับได้มากกว่านี้

# data[].attributes.headline
สาเหตุการเปลี่ยนแปลงการปกครองเมื่อ 27 มิถุนายน พ.ศ.2475

# data[].attributes.subject
สาเหตุการเปลี่ยนแปลงการปกครองเมื่อ 27 มิถุนายน พ.ศ.2475

# data[].attributes.body
การเปลี่ยนแปลงการปกครองเมื่อวันที่ 27 มิถุนายน พ.ศ.2475  เป็นผลพวงหลังการปฏิวัติเมื่อวันที่ 24 มิถุนายน พ.ศ. 2475 โดยคณะราษฎร นำโดย นายปรีดี พนมยงค์ และร้อยโทแปลก ขีตตะสังคะ ซึ่งได้ทำการเปลี่ยนแปลงการปกครองจากระบอบสมบูรณาญาสิทธิราชย์ มาเป็นระบอบประชาธิปไตยอันมีพระมหากษัตริย์ทรงเป็นประมุข(ราชาธิปไตยภายใต้รัฐธรรมนูญ)  โดยมีสาเหตุดังนี้

1. ปัญหาเศรษฐกิจตกต่ำ
2. การปกครองสมบูรณาญาสิทธิราชย์ล้าสมัย
3. การศึกษาของประชาชนสูงขึ้น และกระแสแนวคิดประชาธิปไตยจากตวันตก
4. อิทธิพลของสื่อมวลชน